LIETUVOS RESPUBLIKOS KULTŪROS MINISTRO

Į S A K Y M A S

DĖL MUZIEJinių vertybių restauravimo ir PREVENCINIO konservavimo projektų finansavimo iš dalies valstybės biudžeto lėšomis taisyklių, paraiškos, sutarties, sąmatos ir ataskaitų formų patvirtinimo

2012 m. gegužės 31 d. Nr. ĮV-401

Vilnius

Vadovaudamasis Kultūros ministerijos finansų kontrolės taisyklėmis, patvirtintomis Lietuvos Respublikos kultūros ministro 2010 m. spalio 26 d. įsakymu Nr. ĮV-531, bei įgyvendindamas Muziejų modernizavimo 2007–2015 metų programos, patvirtintos Lietuvos Respublikos Vyriausybės 2007 m. kovo 14 d. nutarimu Nr. 275 (Žin., 2007, Nr. 34-1238), įgyvendinimo priemonių 1 tikslo 3.2 priemonę:

1. T v i r t i n u pridedamas:

1.1. Muziejinių vertybių restauravimo ir prevencinio konservavimo projektų finansavimo iš dalies valstybės biudžeto lėšomis taisykles;

1.2. Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis paraiškos formą;

1.3. Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis sutarties formą;

1.4. Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis išlaidų sąmatos formą;

1.5. Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis ataskaitos formą;

1.6. Muziejinių vertybių restauravimo ir prevencinio konservavimo projekto įvykdymo faktines išlaidas patvirtinančių dokumentų sąrašo formą.

2. L a i k a u netekusiais galios:

2.1. Lietuvos Respublikos kultūros ministro 2009 m. kovo 5 d. įsakymą Nr. ĮV-122 „Dėl Muziejinių vertybių restauravimo ir konservavimo projektų finansavimo iš dalies valstybės biudžeto lėšomis taisyklių, paraiškos, sutarties ir ataskaitos formų patvirtinimo“ (Žin., 2009, Nr. 28-1103);

2.2. Lietuvos Respublikos kultūros ministro 2009 m. rugsėjo 24 d. įsakymą Nr. ĮV-513 „Dėl Lietuvos Respublikos kultūros ministro 2009 m. kovo 5 d. įsakymo Nr. ĮV-122 „Dėl Muziejinių vertybių restauravimo ir konservavimo projektų finansavimo iš dalies valstybės biudžeto lėšomis taisyklių, paraiškos, sutarties ir ataskaitos formų patvirtinimo“ pakeitimo“ (Žin., 2009, Nr. 117-5033).

Kultūros ministras	Arūnas Gelūnas

PATVIRTINTA

Lietuvos Respublikos kultūros ministro

2012 m. gegužės 31 d. įsakymu Nr. ĮV-401

MUZIEJINių VErtybių restauravimo ir prevencinio konservavimo PROJEKTŲ FINANSAVIMO IŠ DALIES VALSTYBĖS BIUDŽETO LĖŠOMIS TAISYKLĖS

I. BENDROSIOS NUOSTATOS

1. Muziejinių vertybių restauravimo ir prevencinio konservavimo projektų finansavimo iš dalies valstybės biudžeto lėšomis taisyklės (toliau – taisyklės) reglamentuoja Lietuvos Respublikos kultūros ministerijai (toliau – ministerija) pateiktų muziejinių vertybių restauravimo ir prevencinio konservavimo projektų (toliau – projektai) vertinimo kriterijus ir prioritetus, paraiškų teikimo, svarstymo, valstybės biudžeto lėšų (toliau – lėšos) skyrimo, panaudojimo ir atsiskaitymo už gautas lėšas tvarką.

2. Lėšos projektams iš dalies finansuoti numatomos kiekvienais metais ministerijai skirtuose asignavimuose.

3. Paraiškas projektams finansuoti gali teikti muziejai (toliau – projektų vykdytojai), kurie yra biudžetinės ar viešosios įstaigos, kurių steigimo dokumentuose nurodyta pagrindinė veikla – muziejinė ir kuriose nedirba teisės aktų nustatyta tvarka teisę restauruoti ar konservuoti muziejines vertybes turintys atitinkamos kvalifikacijos specialistai.

4. Šiose taisyklėse vartojamos sąvokos atitinka Lietuvos Respublikos muziejų įstatyme (Žin., 1995, Nr. 53-1292; 2003, Nr. 59-2638), Kilnojamųjų kultūros vertybių apsaugos įstatyme (Žin., 1996, Nr. 14-352; 2008, Nr. 81-3183), Muziejuose esančių rinkinių apsaugos, apskaitos ir saugojimo instrukcijoje, patvirtintoje Lietuvos Respublikos kultūros ministro 2005 m. gruodžio 16 d. įsakymu Nr. ĮV-716 (Žin., 2006, Nr. 1-3), ir Kultūros ministerijos finansų kontrolės taisyklėse, patvirtintose Lietuvos Respublikos kultūros ministro 2010 m. spalio 26 d. įsakymu Nr. ĮV-531, apibrėžtas sąvokas.

II. PROJEKTŲ VERTINIMO PRIORITETAI IR KRITERIJAI

5. Projektai finansuojami konkurso būdu, teikiant kultūros ministro nustatytos formos projektų paraiškas.

6. Finansavimas skiriamas projektams, kurių tikslas – vykdyti muziejų fonde esančių muziejinių vertybių restauravimo ir prevencinio konservavimo darbus, restauruojamų muziejinių vertybių technologinius, istorinius ir menotyrinius tyrimus.

7. Vertinant projektus, prioritetai teikiami:

7.1. projektams, numatantiems restauruoti unikalias ir labiausiai sunykusias (kritiškos ar blogos būklės) muziejines vertybes;

7.2. projektams, numatantiems restauruoti muziejines vertybes, kurios bus eksponuojamos atnaujinamose nuolatinėse ekspozicijose ir svarbiose (tarptautinėse, jungtinėse) parodose;

7.3. muziejinių vertybių prevencinio konservavimo projektams;

7.4. tęstiniams muziejinių vertybių restauravimo projektams;

7.5. į Įvertintų muziejų sąrašą, kuris rengiamas ir skelbiamas Muziejų vertinimo nuostatuose, patvirtintuose Lietuvos Respublikos kultūros ministro 2008 m. rugpjūčio 27 d. įsakymu Nr. ĮV-429 (Žin., 2008, Nr. 100-3872) nustatyta tvarka, įtrauktų muziejų teikiamiems projektams.

8. Projektai vertinami vadovaujantis šiais kriterijais:

8.1. projekto (paraiškos turinio) atitiktis nurodytiems prioritetams;

8.2. restauruotinų muziejinių vertybių svarba nacionaliniam kultūros paveldui;

8.3. projekto ilgalaikis teigiamas poveikis ir nauda muziejų fondo būklės pagerinimui;

8.4. pakankama restauravimo darbus atliksiančių specialistų kvalifikacija;

8.5. efektyvi vadyba – racionalus restauravimo darbų eiliškumo, laiko, finansinių ir žmogiškųjų išteklių planavimas;

8.6. tikslus, realus, subalansuotas projekto biudžetas, pagrįstos išlaidos.

9. Projektams skiriamų valstybės biudžeto lėšų santykinė dalis viso projekto poreikio atžvilgiu gali siekti iki 90 procentų.

10. Lėšos neskiriamos pastatų rekonstravimui ar remontui, ilgalaikio turto įsigijimui ar jo remontui, panaudojimui kitiems projektams bei dalyvavimo įvairių asociacijų veikloje išlaidoms padengti.

III. PARAIŠKŲ PATEIKIMO IR SVARSTYMO TVARKA

11. Kultūros ministro įsakymu patvirtintos formos paraiškos projektų finansavimui iš dalies gauti priimamos ministerijai interneto svetainėje (www.lrkm.lt) paskelbus projektų finansavimo iš dalies valstybės biudžeto lėšomis konkursą. Konkursas skelbiamas kiekvienų metų pirmąjį pusmetį.

12. Konkurso skelbime nurodoma:

12.1. paraiškų priėmimo laikas;

12.2. paraiškų pateikimo būdas;

12.3. paraiškas priimantis skyrius;

12.4. priemonės vykdytojo vardas, pavardė, telefonas, elektroninis paštas;

12.5. paraiškų vertinimo prioritetai ir kriterijai;

12.6. kita projektų vykdytojams svarbi informacija.

13. Vienas projekto vykdytojas (juridinis asmuo) teikia vieną paraišką visoms numatomoms restauruoti ar konservuoti muziejinėms vertybėms.

14. Kartu su paraiška privaloma pateikti:

14.1. juridinio asmens įstatų (nuostatų) kopijas, jei į šią priemonę paraišką teikia viešoji įstaiga;

14.2. numatomų restauruoti ar konservuoti muziejinių vertybių (ar jų kolekcijų) sąrašą, sudarytą restauravimo darbų eiliškumo tvarka;

14.3. numatomų restauruoti ar konservuoti muziejinių vertybių (ar jų kolekcijų) nuotraukas ir būklės aprašus (kolekcijoms galima pateikti vieną bendrą nuotrauką ir būklės aprašą; teikiant prevencinio konservavimo projektus, pridėti ir saugyklos, kurioje numatomi prevencinio konservavimo darbai, nuotrauką ir būklės aprašą);

14.4. dokumentą, patvirtinantį išankstinį restauravimo įstaigos ar atitinkamos kvalifikacijos atestuoto restauratoriaus sutikimą atlikti numatomus restauravimo darbus, jei būtų skirtas finansavimas;

14.5. kitą projekto vykdytojo nuožiūra svarbią informaciją (susitarimai su projekto partneriais, iliustracinė medžiaga ir kt.).

15. Paraiškoje projektų vykdytojai privalo nurodyti kitus projekto finansavimo šaltinius ir iš jų planuojamas gauti lėšų sumas bei planuojamas iš projekto gauti pajamas.

16. To paties projekto daliniam finansavimui gauti paraiška gali būti teikiama tik į vieną ministerijos strateginiame veiklos plane nurodytą programos priemonę. Jeigu projektą vykdo keli vykdytojai, projektas laikomas neskaidomu ir daliniam finansavimui gauti paraišką (paraiškoje privalo būti nurodyti visi vykdytojai) tik į vieną ministerijos strateginiame veiklos plane nurodytą programos priemonę turi teisę teikti tik vienas, pagrindinis, vykdytojas.

17. Paraiškos 1 egzempliorius siunčiamas registruotu laišku, per pasiuntinį arba pateikiamas ministerijos Bendrųjų reikalų skyriui (galioja pašto spaude nurodyta Projekto paraiškos išsiuntimo data). Paraiškos elektroninė versija taip pat atsiunčiama skelbime nurodytu elektroniniu paštu.

18. Paraiškos nesvarstomos, jeigu nustatyta bent viena iš šių aplinkybių:

18.1. paraiška finansavimui gauti užpildyta neteisingai;

18.2. paraiška pateikta pasibaigus ministerijos nustatytam paraiškų priėmimo terminui;

18.3. pateikti ne visi paraiškoje nurodyti dokumentai;

18.4. projekto vykdytojas nustatytais terminais neatsiskaitė su ministerija už iš valstybės biudžeto ankstesniais metais finansuotus projektus ar neįvykdė sutartyje dėl projekto finansavimo numatytų sąlygų;

18.5. projekto vykdytojas anksčiau gautas lėšas, skirtas projektams įgyvendinti, panaudojo ne pagal tikslinę paskirtį;

18.6. vyksta teisminiai ginčai tarp ministerijos ir projekto vykdytojo dėl projektų, finansuotų valstybės biudžeto lėšomis, įgyvendinimo sutartinių įsipareigojimų nevykdymo;

18.7. projekto vykdytojas pažeidė šių taisyklių 16 punkto reikalavimus.

19. Paraiškas svarsto ir kultūros ministrui teikia savo rekomendacijas dėl projektų finansavimo Muziejinės veiklos projektų ekspertų komisija (toliau – komisija), sudaroma vadovaujantis Muziejinės veiklos projektų finansavimo iš dalies valstybės biudžeto lėšomis taisyklėmis, patvirtintomis Lietuvos Respublikos kultūros ministro 2012 m. sausio 12 d. įsakymu Nr. ĮV-25 (Žin., 2012, Nr. 11-487). Komisija paslaugas teikia vadovaudamasi Kultūros ministerijos ekspertų komisijų nuostatais, patvirtintais Lietuvos Respublikos kultūros ministro 2004 m. gegužės 21 d. įsakymu Nr. ĮV-121 (Žin., 2004, Nr. 87-3186; 2005, Nr. 129-4654).

20. Komisijos sudėtį dvejiems metams tvirtina kultūros ministras.

21. Komisiją sudaro 7 narai. Komisijos nariais kviečiami kompetentingi muziejininkai, restauratoriai, menininkai, kultūros specialistai. Komisijos sudėtis skelbiama ministerijos interneto tinklalapyje.

22. Komisijos posėdžiai ir sprendimai yra teisėti, kai posėdyje dalyvauja ne mažiau kaip 2/3 komisijos narių. Negalintys dalyvauti posėdyje komisijos nariai iki posėdžio pradžios gali pateikti nuomonę raštu posėdžio darbotvarkėje numatytais klausimais. Raštu pateiktą nuomonę įvertina posėdyje dalyvaujantys komisijos nariai. Komisija sprendimus priima paprasta posėdyje dalyvaujančių narių balsų dauguma. Balsams pasiskirsčius po lygiai, lemia komisijos pirmininko balsas.

23. Komisijos narys privalo nusišalinti ir neturi teisės dalyvauti svarstant konkrečias paraiškas bei teikti pasiūlymus dėl projektų finansavimo, jeigu:

23.1. jis dirba paraišką pateikusioje įstaigoje arba yra paraišką pateikusios įstaigos steigėjas, akcininkas;

23.2. jis išrinktas į paraišką pateikusios įstaigos valdymo organus;

23.3. jis yra projekto kūrybinės grupės narys;

23.4. jis yra susijęs giminystės ryšiais su paraišką pateikusios įstaigos darbuotojais, steigėjais, akcininkais, valdymo organų nariais;

23.5. kitais atvejais, kai komisijos narys mano, kad yra galimas viešųjų ir privačiųjų interesų konfliktas.

24. Komisijos darbui vadovauja komisijos pirmininkas, renkamas komisijos narių paprasta balsų dauguma.

25. Komisijos sekretoriumi skiriamas priemonės vykdytojas, kuris nėra komisijos narys ir neturi balso teisės.

26. Komisijos sekretorius:

26.1. rengia skelbimus apie projektų konkursą pagal šių taisyklių 12 punkto reikalavimus ir organizuoja jo paskelbimą;

26.2. priima ir registruoja pateiktas paraiškas ministerijos registre;

26.3. patikrina, ar gautos paraiškos atitinka taisyklėse nustatytus formaliuosius reikalavimus bei įvertina paraiškos teikėjo atsiskaitymo ir dalinio finansavimo sutarčių įvykdymo rezultatus pagal visas ministerijos finansuotas programas;

26.4. informuoja projektų vykdytojus apie paraiškas, neatitinkančias formaliųjų reikalavimų, leidžia patikslinti duomenis ir teikia jas komisijai svarstyti;

26.5. renka komisijos narių raštu pateiktą informaciją apie galimą privačių ir viešų interesų konfliktą ir jų pasirašytas nešališkumo deklaracijas;

26.6. organizuoja ir protokoluoja komisijos posėdžius;

26.7. atlieka būtiną techninį darbą bendradarbiaujant su komisija rengiant finansinio sprendimo projektą;

26.8. vadovaudamasis finansiniu sprendimo projektu, rengia ministro įsakymo projektą, jeigu teisės aktai nenumato kitaip;

26.9. kultūros ministrui priėmus sprendimą dėl projektų finansavimo, pagal projektų vykdytojų pateiktus išlaidų paskaičiavimus derina ir rengia sutartis bei išlaidų sąmatas šiems projektams įgyvendinti, teikia Strateginio planavimo ir kontrolės departamento Finansų ir turto valdymo skyriui informaciją dėl lėšų perkėlimo tiesioginio pavaldumo įstaigoms;

26.10. registruoja pasirašytas sutartis priemonės vykdymo sutarčių registro žurnale;

26.11. siekdamas užtikrinti, kad sprendimai būtų įvykdyti tinkamai ir laiku, esant poreikiui, derina ir (ar) tikslina sutartis ir (ar) prie sutarčių esančias sąmatas;

26.12. renka nustatytos formos projektų vykdymo ataskaitas ir prižiūri, kad projektų vykdytojai laikytųsi sutartyje numatytų ataskaitų pateikimo ir (ar) patikslinimo terminų;

26.13. fiksuoja pavėlavusius pateikti ataskaitas bei netinkamai atsiskaičiusius projektų vykdytojus, apie tai juos informuoja ir primena sutarties sąlygas. Sutarties sąlygų neįvykdžiusius projektų vykdytojus įtraukia į neatsiskaičiusiųjų projektų vykdytojų sąrašą;

26.14. informuoja neatsiskaičiusius projektų vykdytojus apie jų prievolę grąžinti lėšas teisės aktų nustatyta tvarka ir apie tai, kad jų projektai vienerius metus nebus finansuojami;

26.15. patikrina pagal savo kompetenciją veiklos ir finansines ataskaitas, nustatydamas, ar lėšos panaudotos pagal sąmatoje prie sutarties nurodytą paskirtį, parašu patvirtina atliktą patikrą ir finansines ataskaitas kartu su informacija apie projekto vykdymui skirtų lėšų nepanaudotą likutį, teikia Buhalterinės apskaitos ir atskaitomybės skyriaus darbuotojui, atsakingam už tos priemonės finansuojamų projektų patikrą;

26.16. atsakingam Buhalterinės apskaitos ir atskaitomybės skyriaus darbuotojui pagal kompetenciją atlikus finansinių ataskaitų patikrą ir pateikus priemonės vykdytojui sąrašą su informacija apie atsiskaitymus, įvertina, ar pasiektas projekto tikslas ir ar tinkamai panaudotos skirtos lėšos, t. y. atlieka paskesniąją finansų kontrolę;

26.17. nustačius, kad projektų vykdytojai lėšas faktiškai panaudojo nesivadovaudami patvirtinta išlaidų sąmata, laiku ar iš viso neįvykdė sutarties sąlygų, nedelsiant raštu informuoja projektų vykdytojus, jog jų projektai vienerius metus nebus finansuojami, bei nurodo, kad projekto vykdytojas privalo per 15 darbo dienų grąžinti ministerijai visą iš Lietuvos Respublikos valstybės biudžeto gautą sumą, bei informuoja apie tai, kad lėšų negrąžinus jos bus išieškotos teisės aktų nustatyta tvarka;

26.18. rengia projektų įgyvendinimo ataskaitų suvestines ir iki kitų metų sausio 20 d. teikia jas programos koordinatoriui bei Buhalterinės apskaitos ir atskaitomybės skyriaus valstybės tarnautojui (darbuotojui), atsakingam už priemonės lėšų apskaitos vykdymą.

27. Projektų vykdytojų paraiškos, paraiškų registracijos žurnalai, sutarčių registravimo žurnalai, ekspertų komisijos posėdžių protokolai ir jų registravimo žurnalai, projektų vykdymo ataskaitos ir jų registravimo žurnalai saugomi trejus metus Kultūros politikos departamento Informacinės visuomenės plėtros skyriuje.

IV. LĖŠŲ SKYRIMO IR ATSISKAITYMO UŽ JŲ PANAUDOJIMĄ TVARKA

28. Sprendimą dėl lėšų skyrimo projektams finansuoti priima kultūros ministras, įvertinęs komisijos pateiktas rekomendacijas. Lėšos projektams finansuoti skiriamos kultūros ministro įsakymu. Komisija neteikia informacijos apie atskirų projektų vertinimus.

29. Kultūros ministro įsakymas, kuriuo lėšos paskirstomos projektams, yra skelbiamas ministerijos interneto tinklalapyje. Ministerijos interneto tinklalapyje taip pat skelbiamas visas konkursui pateiktų paraiškų sąrašas.

30. Projektų finansavimas vykdomas pagal ministerijos ir projekto vykdytojo, kuriam yra skiriamos lėšos, sudaromą kultūros ministro nustatytos formos sutartį ir ministerijos patvirtintą sąmatą, kuri yra neatskiriama sutarties dalis. Sutartyje nurodomi projekto įgyvendinimo terminai, finansavimo tvarka, atsiskaitymo būdai, šalių atsakomybė už sutarties nevykdymą ir kitos sąlygos. Nesudarius sutarties iki einamųjų metų rugsėjo 1 d. ne dėl ministerijos kaltės, kultūros ministro įsakymo punktas, kuriuo skiriamos lėšos daliniam finansavimui, netenka galios.

31. Su ministerijos tiesioginio pavaldumo biudžetinėmis įstaigomis sutartys nesudaromos, ministerijos tiesioginio pavaldumo biudžetinės įstaigos teikia tik Lietuvos Respublikos valstybės biudžeto lėšomis iš dalies finansuojamų projektų sąmatas.

32. Valstybės biudžeto lėšos turi būti laikomos atskiroje šioms lėšoms skirtoje banko sąskaitoje.

33. Projektų administravimo išlaidos negali būti didesnės nei 20 procentų lėšų sumos, skirtos projektui įgyvendinti.

34. Biudžetinės įstaigos negali naudoti projekto lėšų darbuotojų darbo užmokesčiui, biuro nuomai ir komunalinėms paslaugoms apmokėti.

35. Projektų nenumatytos išlaidos negali būti didesnės nei 10 procentų lėšų sumos, skirtos projektui įgyvendinti.

36. Skirtos valstybės biudžeto lėšos negali būti naudojamos kitiems projektams įgyvendinti arba perkeliamos į kitus biudžetinius metus.

37. Projekto vykdytojas, negalintis vykdyti projekto pagal ministerijos patvirtintą sąmatą, turi ne vėliau kaip likus 10 darbo dienų iki sutartyje numatyto projekto įvykdymo termino pabaigos raštu kreiptis į ministeriją dėl jos tikslinimo ir nurodyti priežastis. Sąmatos tikslinti nereikia, jeigu skirtumas tarp planuotų ir faktiškai panaudotų lėšų pagal atskirą sąmatos straipsnį neviršija 20 procentų.

38. Sprendimą tikslinti sąmatą priima priemonės vykdytojas, įvertinęs projekto vykdytojo nurodytas priežastis. Kilus įtarimų dėl projekto turinio pasikeitimo, sprendimą tikslinti sąmatą priima komisija.

39. Projekto vykdytojui praleidus sąmatos tikslinimo terminą ar kitaip pažeidus sąmatų tikslinimo tvarką, sąmata netikslinama. Tokiu atveju išlaidos, viršijančios leidžiamus nukrypimus, yra pripažįstamos netinkamomis ir netinkamai panaudotos valstybės biudžeto lėšos privalo būti grąžintos į ministerijos nurodytą sąskaitą iki einamųjų biudžetinių metų pabaigos. Negrąžintos valstybės biudžeto lėšos išieškomos teisės aktų nustatyta tvarka.

40. Projekto vykdytojas, gavęs finansavimą projektui ir negalintis jo įvykdyti, turi ne vėliau kaip likus 20 darbo dienų iki sutartyje numatyto projekto įvykdymo termino pabaigos raštu apie tai informuoti ministeriją. Tokiu atveju projektui skirtos valstybės biudžeto lėšos privalo būti grąžintos į ministerijos nurodytą sąskaitą iki einamųjų biudžetinių metų pabaigos. Negrąžintos lėšos išieškomos teisės aktų nustatyta tvarka.

41. Projekto vykdytojas už gautas lėšas atsiskaito sutartyje nustatyta tvarka ir teikia priemonės vykdytojui kultūros ministro nustatytų formų projekto įvykdymo ataskaitą ir projekto įvykdymo faktines išlaidas patvirtinančių dokumentų sąrašą. Ministerijos tiesioginio pavaldumo biudžetinės įstaigos teikia tik Lietuvos Respublikos valstybės biudžeto lėšomis iš dalies finansuojamo projekto įvykdymo ataskaitą.

42. Projekto įvykdymo ataskaitoje projekto vykdytojas privalo nurodyti ir kitus projekto finansavimo šaltinius, iš jų gautų lėšų sumas bei gautas faktines pajamas iš įvykdyto projekto.

43. Lėšos gali būti naudojamos tik tinkamoms projekto išlaidoms padengti. Išlaidos yra tinkamos, jeigu jos yra:

43.1. tiesiogiai susijusios su projektu ir būtinos jo įgyvendinimui;

43.2. patirtos einamaisiais metais ir projekto vykdymo laikotarpiu (nurodytu projekto paraiškoje ir sutartyje);

43.3. išlaidų paskirtis atitinka sąmatoje prie sutarties nurodytas išlaidas;

43.4. išlaidos aiškiai identifikuojamos ir pagrįstos teisės aktų reikalavimus atitinkančiais apskaitos dokumentais.

44. Ministerijai pareikalavus, projekto vykdytojas turi pateikti visus išlaidas pateisinančius ir apmokėjimą įrodančius dokumentus ir jų patvirtintas kopijas.

Išlaidas pateisinančiais dokumentais laikomi: projekto vykdytojo prekių ar paslaugų tiekėjų pateiktos sąskaitos faktūros ar PVM sąskaitos faktūros, kasos aparatų kvitai, perdavimo–priėmimo aktai, darbo laiko apskaitos žiniaraščiai ir kt. dokumentai, kurie atitinka Lietuvos Respublikos teisės aktuose nustatytus reikalavimus.

Išlaidų apmokėjimą patvirtinančiais dokumentais laikomi: banko sąskaitos išrašas, kasos išlaidų orderiai ir kt. dokumentai, įrodantys, kad pagal išlaidas pateisinančius dokumentus buvo atlikti mokėjimai.

45. Valstybės biudžeto lėšos projektų vykdytojams pervedamos pagal nustatytas valstybės iždo valdymo procedūras.

46. Projekto vykdytojui pažeidus šių taisyklių ir sutarties reikalavimus, visos gautos lėšos privalo būti grąžinamos ministerijai per ministerijos nustatytą laikotarpį, negrąžintos lėšos išieškomos teisės aktų nustatyta tvarka, o projekto vykdytojas praranda teisę 1 (vienerius) metus gauti dalinį finansavimą iš ministerijos strateginiame veiklos plane nurodytų programų.

47. Projektui skirtų lėšų panaudojimo kontrolė vykdoma Kultūros ministerijos finansų kontrolės taisyklių nustatyta tvarka.

_________________

Forma patvirtinta

Lietuvos Respublikos kultūros ministro

2012 m. gegužės 31 d. įsakymu Nr. ĮV-401

(Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis paraiškos forma)

Gauta (data)	Paraiškos Nr.

MUZIEJINIŲ VERTYBIŲ RESTAURAVIMO IR PREVENCINIO KONSERVAVIMO PROJEKTO FINANSAVIMO IŠ DALIES VALSTYBĖS BIUDŽETO LĖŠOMIS

PARAIŠKA

1. Informacija apie projekto vykdytoją:

1.1. Juridinio asmens pavadinimas, teisinė forma, kodas

1.2. Buveinės adresas, telefono Nr., el. pašto adresas

1.3. Juridinio asmens vadovo vardas, pavardė, telefono Nr., el. pašto adresas

1.4. Projekto vadovo vardas, pavardė, telefono Nr., el. pašto adresas

1.5. Ar projekto vykdytojas yra įtrauktas į Įvertintų muziejų sąrašą? (tinkamą pažymėkite; jeigu pažymėjote „Taip“, nurodykite tai patvirtinančio kultūros ministro įsakymo datą ir numerį)

Taip	Ne

2. Informacija apie projektą:

2.1. Pavadinimas

2.2. Įgyvendinimo vieta

2.3. Įgyvendinimo data (turi būti tiksliai nurodyta projekto pradžios ir pabaigos data)

2.4. Trumpas projekto apibūdinimas (tikslai, uždaviniai ir pan.)

2.5. Projekto įgyvendinimo planas (projekto veiklos ir jų terminai, laukiami projekto rezultatai (planuojami rezultatai turi būti realūs ir įvykdomi, sudarantys galimybę vertinti projekto iškeltų tikslų įgyvendinimą) ir pan.)

2.6. Projekto tęstinumo perspektyvos

2.7. Informacija apie projekto sklaidą viešojo informavimo priemonėse

3. Informacija apie restauravimo darbų vykdytojus:

Restauravimo įstaigos pavadinimas
Restauratoriaus vardas, pavardė
Restauratoriaus specializacija ir kategorija
Restauratoriaus kvalifikacijos pažymėjimo numeris ir galiojimo terminas

4. Projekto finansavimas ir planuojamos pajamos:

4.1. Visas projekto biudžetas	Lt

4.2. Iš Kultūros ministerijos prašomo finansavimo dydis	Lt

4.3. Duomenys apie projekto partnerius ir rėmėjus, jų finansinį indėlį ar numatomas suteikti paslaugas

4.4. Planuojamos pajamos iš projekto veiklos

5. Valstybės biudžeto lėšomis finansuotų projektų vykdymo patirtis:

(Išvardinti per paskutinius dvejus kalendorinius metus valstybės biudžeto lėšomis finansuotus vykdytus projektus. Nurodyti jiems skirtą valstybės biudžeto lėšų sumą, projekto rezultatus. Pateikti informaciją apie atsiskaitymą už valstybės biudžeto lėšas (atsiskaityta, neatsiskaityta).

Eil. Nr.	Projekto pavadinimas, sutarties numeris ir data	Skirta valstybės biudžeto lėšų suma	Projekto įvykdymo rezultatai	Atsiskaitymas už gautas valstybės biudžeto lėšas
5.1.
5.2.
5.3.

* Jei reikia – įterpti papildomų eilučių

6. Detali projekto išlaidų sąmata:

1.	Atlyginimų su mokesčiais išlaidos (projektą vykdančių juridinio asmens darbuotojų atlyginimai (išskyrus biudžetines įstaigas); atlyginimai pagal autorines sutartis; atlyginimai pagal sutartis dėl atlikėjų teisių; atlyginimai pagal atlikėjo ir kitų atlygintinų paslaugų sutartis)
Vnt. kaina	Kiekis	Visa suma, Lt	Iš KM prašoma suma, Lt
1.
2.
Iš viso:
2.	Paslaugų išlaidos (transporto, technikos nuomos, vertimų, reklamos ir kt.)
1.	Vnt. kaina	Kiekis	Visa suma, Lt	Iš KM prašoma suma, Lt
2.
Iš viso:
3.	Prekių išlaidos (projekto tikslams pasiekti būtinos prekės, kurių vnt. kaina yra iki 1000 Lt)
Vnt. kaina (iki 1000 Lt)	Kiekis	Visa suma, Lt	Iš KM prašoma suma, Lt
1.
2.
Iš viso:
4.	Komandiruočių ir kviestinių projekto dalyvių piniginių kompensacijų išlaidos (kelionės, nakvynės bei dienpinigių / maistpinigių išlaidos)
Vnt. kaina	Kiekis	Visa suma, Lt	Iš KM prašoma suma, Lt
1.
2.
Iš viso:
5.	Administravimo išlaidos (iki 20% – projekto tikslams pasiekti būtinos išlaidos: projekto vadovo ir darbuotojų darbo užmokesčio (išskyrus biudžetines įstaigas), biuro nuomos ir komunalinių paslaugų (išskyrus biudžetines įstaigas), ryšių paslaugų, kanceliarinių prekių)
Vnt. kaina	Kiekis	Visa suma, Lt	Iš KM prašoma suma, Lt
1.
2.
Iš viso:
6.	Nenumatytos išlaidos (iki 10% – tik tiesiogiai su projekto vykdymu susijusios, kituose straipsniuose nenurodytos išlaidos)
Vnt. kaina	Kiekis	Visa suma, Lt	Iš KM prašoma suma, Lt
1.
2.
Iš viso:
Iš viso:

PRIDEDAMA:

1. Juridinio asmens įstatų (nuostatų) kopija, jei paraišką teikia viešoji įstaiga.

2. Numatomų restauruoti ar konservuoti muziejinių vertybių (ar jų kolekcijų) sąrašas, sudarytas restauravimo darbų eiliškumo tvarka.

3. Numatomų restauruoti ar konservuoti muziejinių vertybių (ar jų kolekcijų) nuotraukos ir būklės aprašai (kolekcijoms galima pateikti vieną bendrą nuotrauką ir būklės aprašą; teikiant prevencinio konservavimo projektus, pridėti ir saugyklos, kurioje numatomi prevencinio konservavimo darbai, nuotrauką ir būklės aprašą).

4. Dokumentas, patvirtinantis išankstinį restauravimo įstaigos ar atitinkamos kvalifikacijos atestuoto restauratoriaus sutikimą atlikti numatomus restauravimo darbus, jei būtų skirta parama.

5. Kita, projekto vykdytojo manymu, papildoma svarbi informacija (nurodyti konkrečius dokumentus).

Tvirtinu, kad paraiškoje pateikta informacija yra tiksli ir teisinga; dėl šio projekto (ar jo dalies) įgyvendinimo tais pačiais biudžetiniais metais dalinio finansavimo pagal kitas Kultūros ministerijos strateginiame veiklos plane nurodytas programas ir/ar priemones nėra kreiptasi. Gavęs (-usi) Kultūros ministerijos finansavimą įsipareigoju pateikti galutines ataskaitas.

(Juridinio asmens vadovo vardas, pavardė)	A.V.	(parašas)

(Juridinio asmens vyriausiojo buhalterio (finansininko) vardas ir pavardė)	(parašas)

_________________

Forma patvirtinta

Lietuvos Respublikos kultūros ministro

2012 m. gegužės 31 d. įsakymu Nr. ĮV-401

(Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis sutarties forma)

MUZIEJINIŲ VERTYBIŲ RESTAURAVIMO IR PREVENCINIO KONSERVAVIMO PROJEKTO FINANSAVIMO IŠ DALIES VALSTYBĖS BIUDŽETO LĖŠOMIS

SUTARTIS

20 m. d. Nr. ______

Vilnius

Lietuvos Respublikos kultūros ministerija (toliau – Ministerija), atstovaujama

_______________, ir	, (toliau –

(projekto vykdytojo pavadinimas, teisinė forma, kodas)

Vykdytojas), atstovaujama(-s)	(toliau

(projekto vykdytojo vadovo pareigų pavadinimas, vardas, pavardė)

kartu – Šalys), sudarė šią sutartį:

1. Sutarties dalykas:

1.1. Šios sutarties dalykas yra projekto

(projekto pavadinimas)

(toliau – projektas) įgyvendinimo dalinis finansavimas.

1.2. Priemonės kodas Ministerijos strateginiame veiklos plane	.

2. Šalių įsipareigojimai:

2.1. Ministerija įsipareigoja:

2.1.1. vadovaudamasi Lietuvos Respublikos kultūros ministro 20___ m. _________ d. įsakymo Nr. ___ _______ punktu, iš dalies finansuoti šios sutarties 1.1 punkte nurodytą projektą ir skirti šiam tikslui, atsižvelgiant į pridedamą Ministerijos patvirtintą sąmatą (toliau – sąmata), kuri yra neatskiriama šios sutarties dalis,	litų;

(suma skaičiais ir žodžiais)

2.1.2. lėšas pervesti Vykdytojui (_____________) į atskirą sąskaitą, skirtą tik valstybės

(juridinio asmens kodas)

biudžeto lėšoms, ______________, esančią	.

(sąskaitos numeris)	(banko pavadinimas, kodas)

2.2. Vykdytojas įsipareigoja:

2.2.1. sutarties 1.1 punkte nurodytą projektą įgyvendinti iki 20___ m. ________ d. ;

2.2.2. skirtas valstybės biudžeto lėšas naudoti tik pagal prie šios sutarties patvirtintą sąmatą ir tik tinkamoms projekto išlaidoms padengti. Išlaidos yra laikomos tinkamomis, jeigu jos yra:

2.2.2.1. tiesiogiai susijusios su projektu ir būtinos jo įgyvendinimui;

2.2.2.2. patirtos einamaisiais metais ir projekto vykdymo laikotarpiu (iki šios sutarties 2.2.1 punkte nurodyto termino);

2.2.2.3. išlaidų paskirtis atitinka sąmatoje prie sutarties nurodytas išlaidas;

2.2.2.4. išlaidos aiškiai identifikuojamos ir pagrįstos teisės aktų reikalavimus atitinkančiais apskaitos dokumentais;

2.2.3. užtikrinti, kad perkant prekes, paslaugas, darbus valstybės biudžeto lėšomis būtų laikomasi Lietuvos Respublikos viešųjų pirkimų (Žin., 1996, Nr. 84-2000; 2006, Nr. 4-102) ir kitų įstatymų bei teisės aktų nustatytos tvarkos, tiekėjų lygiateisiškumo, skaidrumo ir nešališkumo principų;

2.2.4. apskaitą, susijusią su projekto įgyvendinimu, tvarkyti vadovaujantis Lietuvos Respublikos teisės aktais;

2.2.5. įgyvendinus projektą (terminas nurodytas 2.2.1 punkte) per 10 darbo dienų Ministerijos Kultūros politikos departamento Informacinės visuomenės plėtros skyriui pateikti:

2.2.5.1. kultūros ministro nustatytos formos ataskaitą apie projekto įvykdymo rezultatus, numatytų tikslų įgyvendinimą, paramą iš kitų finansavimo šaltinių, projekto dalyvių skaičių ir kitus veiksnius;

2.2.5.2. kultūros ministro nustatytos formos projekto įvykdymo faktines išlaidas patvirtinančių dokumentų sąrašą;

2.2.6. Ministerijai pareikalavus, pateikti visus išlaidas pateisinančius ir atsiskaitymą įrodančius dokumentus ar jų tinkamai patvirtintas kopijas. Jeigu pateiktų išlaidas pateisinančių ir apmokėjimą įrodančių dokumentų turinys aiškiai neįrodo patirtų išlaidų pobūdžio ir paskirties, laikoma, kad lėšos panaudotos netinkamai;

2.2.7. projekto reklaminėje medžiagoje nurodyti, kad projektą iš dalies finansuoja Lietuvos Respublikos kultūros ministerija;

2.2.8. nepanaudotas valstybės biudžeto lėšas pasibaigus projektui per 5 darbo dienas, bet ne vėliau kaip iki einamųjų biudžetinių metų gruodžio 15 d., grąžinti į Ministerijos sąskaitą (LT44 7300 0100 0245 6468);

2.2.9. neperleisti jokių savo teisių ir įsipareigojimų, kylančių iš šios sutarties, tretiesiems asmenims.

3. Papildomos sutarties sąlygos:

3.1. Pagal Ministerijos patvirtintą sąmatą planuotos išlaidų rūšys netikslinamos, jeigu skirtumas tarp planuotų ir faktiškai panaudotų lėšų pagal atskirą sąmatos straipsnį neviršija gautos sumos 20 procentų. Jei skirtumas viršija 20 procentų, Vykdytojas ne vėliau kaip likus 10 darbo dienų iki sutarties 2.2.1 punkte nurodyto projekto įvykdymo termino pabaigos Ministerijai pateikia argumentuotą prašymą dėl sąmatos straipsnių tikslinimo. Kartu su prašymu pateikiama patikslinta projekto sąmata.

3.2. Įvykdžius projektą, praleidus sąmatos tikslinimo terminą ar kitaip pažeidus sąmatos tikslinimo tvarką, sąmata netikslinama. Tokiu atveju išlaidos, viršijančios leidžiamus nukrypimus, pripažįstamos netinkamomis ir netinkamai panaudotos valstybės biudžeto lėšos turi būti grąžintos Ministerijai iki einamųjų biudžetinių metų pabaigos. Negrąžintos valstybės biudžeto lėšos išieškomos teisės aktų nustatyta tvarka.

3.3. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, apie tai ne vėliau kaip likus 20 darbo dienų iki sutarties 2.2.1 punkte nurodyto projekto įvykdymo termino pabaigos privalo informuoti kitą šalį dėl sutarties papildymo, pakeitimo.

3.4. Vykdytojas, gavęs finansavimą projektui ir negalintis jo įvykdyti, apie tai ne vėliau kaip likus 20 darbo dienų iki sutarties 2.2.1 punkte nurodyto projekto įvykdymo termino pabaigos privalo informuoti Ministeriją. Tokiu atveju projektui skirtos valstybės biudžeto lėšos privalo būti grąžintos į Ministerijos nurodytą sąskaitą iki einamųjų biudžetinių metų pabaigos. Negrąžintos lėšos išieškomos teisės aktų nustatyta tvarka.

3.5. Ministerija neatsako už sutarties vykdymo nesklandumus, kylančius dėl sutartyje neteisingai nurodytų Vykdytojo rekvizitų bei kitų duomenų. Už jų tikslumą ir teisingumą atsako Vykdytojas.

3.6. Sutarties sąlygos gali būti keičiamos ir pildomos tik raštišku šalių susitarimu.

3.7. Sutartis gali būti nutraukta:

3.7.1. rašytiniu sutarties šalių susitarimu;

3.7.2. vienos iš sutarties šalių rašytiniu reikalavimu, jei kita šalis nevykdo ar netinkamai vykdo šioje sutartyje nustatytus įsipareigojimus, apie tai raštu informuojant kaltąją sutarties šalį ne vėliau nei prieš 14 kalendorinių dienų iki numatomo sutarties nutraukimo.

3.8. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

3.9. Sutartį nutraukus dėl Vykdytojo kaltės, Vykdytojas privalo per 15 kalendorinių dienų nuo sutarties nutraukimo dienos grąžinti Ministerijai visą gautą iš Lietuvos Respublikos valstybės biudžeto sumą.

3.10. Sutartį nutraukus dėl Ministerijos kaltės, Ministerija pagal Vykdytojo pateiktus atsiskaitymo dokumentus apmoka sąmatoje numatytas projekto vykdymo išlaidas, padarytas iki sutarties nutraukimo dienos, tačiau ne daugiau, negu buvo numatyta sutarties 2.1.1 punkte.

3.11. Nustačius, kad Vykdytojas paraišką to paties projekto daliniam finansavimui gauti pateikė daugiau kaip vieną Ministerijos strateginiame plane nurodytą programos priemonę arba paraišką to paties projekto daliniam finansavimui gauti taip pat pateikė ir kitas (-i) Vykdytojo partneris (-iai), visos gautos valstybės biudžeto lėšos privalo būti grąžintos Ministerijai per Ministerijos nustatytą laikotarpį. Negrąžintos valstybės biudžeto lėšos išieškomos teisės aktų nustatyta tvarka.

3.12. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

3.13. Sutartis įsigalioja nuo pasirašymo dienos.

4. Šalių rekvizitai:

Ministerija	Vykdytojas
Lietuvos Respublikos kultūros ministerija
Kodas 188683671
J. Basanavičiaus g. 5, LT-01118 Vilnius
Sąsk. Nr. LT44 7300 0100 0245 6468
AB bankas „Swedbank“
Banko kodas 73000
Telefonai: (8 5) 219 3417, (8 5) 219 3418
Faksas (8 5) 262 3120

(pareigų pavadinimas) A.V.	(pareigų pavadinimas) A.V.

(parašas)	(parašas)

(vardas, pavardė)	(vardas, pavardė)

_________________

Forma patvirtinta

Lietuvos Respublikos kultūros ministro

2012 m. gegužės 31 d. įsakymu Nr. ĮV-401

(Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis išlaidų sąmatos forma)

MUZIEJINIŲ VERTYBIŲ RESTAURAVIMO IR PREVENCINIO KONSERVAVIMO PROJEKTO FINANSAVIMO IŠ DALIES VALSTYBĖS BIUDŽETO LĖŠOMIS

IŠLAIDŲ SĄMATA

PROJEKTO ___________________

(pavadinimas)

Nr.	Išlaidų pavadinimas
1.	Atlyginimų su mokesčiais išlaidos (projektą vykdančių juridinio asmens darbuotojų atlyginimai (išskyrus biudžetines įstaigas); atlyginimai pagal autorines sutartis; atlyginimai pagal sutartis dėl atlikėjų teisių; atlyginimai pagal atlikėjo ir kitų atlygintinų paslaugų sutartis)
Mato vnt.	Vnt. kaina	Kiekis	Suma Lt
1.
2.
3.
4.
Iš viso:
2.	Paslaugų išlaidos (transporto, technikos nuomos, vertimų, reklamos ir kt.)
Mato vnt.	Vnt. kaina	Kiekis	Suma Lt
1.
2.
3.
4.
Iš viso:
3.	Prekių išlaidos (projekto tikslams pasiekti būtinos prekės, kurių vnt. kaina yra iki 1000 Lt)
Mato vnt.	Vnt. kaina	Kiekis	Suma Lt
1.
2.
3.
4.
Iš viso:
4.	Komandiruočių ir kviestinių projekto dalyvių piniginių kompensacijų išlaidos (kelionės, nakvynės bei dienpinigių / maistpinigių išlaidos)
Mato vnt.	Vnt. kaina	Kiekis	Suma Lt
1.
2.
3.
4.
Iš viso:
5.	Administravimo išlaidos (iki 20% – projekto tikslams pasiekti būtinos išlaidos: projekto vadovo ir darbuotojų darbo užmokesčio (išskyrus biudžetines įstaigas), biuro nuomos ir komunalinių paslaugų (išskyrus biudžetines įstaigas), ryšių paslaugų, kanceliarinių prekių )
Mato vnt.	Vnt. kaina	Kiekis	Suma Lt
1.
2.
3.
4.
6.	Nenumatytos išlaidos (iki 10% – tik tiesiogiai su projekto vykdymu susijusios, kituose straipsniuose nenurodytos išlaidos)
Suma Lt
1.
Iš viso:
IŠ VISO:

Projekto vykdytojo vadovo vardas ir pavardė	A.V.	parašas

Projekto vykdytojo vyriausiojo finansininko vardas ir pavardė	parašas

_________________

Forma patvirtinta

Lietuvos Respublikos kultūros ministro

2012 m. gegužės 31 d. įsakymu Nr. ĮV-401

(Muziejinių vertybių restauravimo ir prevencinio konservavimo projekto finansavimo iš dalies valstybės biudžeto lėšomis ataskaitos forma)

MUZIEJINIŲ VERTYBIŲ RESTAURAVIMO IR PREVENCINIO KONSERVAVIMO PROJEKTO FINANSAVIMO IŠ DALIES VALSTYBĖS BIUDŽETO LĖŠOMIS

ATASKAITA

__________________________________________________

(projekto vykdytojo pavadinimas, teisinė forma, kodas)

________________________________________________________

(projekto vykdytojo adresas, telefonas, el. pašto adresas)

Lietuvos Respublikos kultūros ministerija

J. Basanavičiaus g. 5, LT-01118

Vilnius

_

(projekto pavadinimas kilmininko linksniu, didžiosiomis paryškintomis raidėmis)

ĮVYKDYMO 20	M.

ATASKAITA

_____________ Nr. _______

(data)

Programa _________________

(Kultūros ministerijos programos pavadinimas)

Priemonės kodas

(Priemonės kodas pagal Lietuvos Respublikos kultūros ministerijos strateginio veiklos plano 1 formą)

Sutartyje (_______, Nr. ___) nurodytas projekto įgyvendinimo terminas: 20__ m. _____ __ d.

(data)

Projekto vykdymo rezultatų analizė

Projekto tikslų ir uždavinių įgyvendinimas
Pasiekti rezultatai skaičiais (restauruotų ar konservuotų muziejinių vertybių skaičius, prevenciškai konservuotų muziejinių vertybių skaičius, kiti kiekybiniai ar kokybiniai rodikliai)
Projekto tęstinumo perspektyvos
Informacija apie projekto sklaidą viešojo informavimo priemonėse
Informacija apie kitus projekto finansavimo šaltinius, jų finansinį indėlį
Informacija apie iš projekto gautas faktines pajamas

Patvirtiname, kad projekto vykdymui skirtos lėšos

(suma skaičiais ir žodžiais)

_	panaudotos pagal paskirtį išlaidų sąmatoje prie 20 __ m.

____ mėn. ___d. sutarties Nr. ____ nurodytoms išlaidoms padengti.

(Nepanaudotos lėšos ________ Lt (	litų)

(suma skaičiais ir žodžiais)

grąžintos į Kultūros ministerijos sąskaitą

(grąžinimo dokumento data ir Nr.)

Išlaidų sumos atitinka išlaidas pateisinančius dokumentus, nurodytus faktines projekto išlaidas pagrindžiančių dokumentų sąraše. Visos ministerijos skirtos lėšos panaudotos projekto tikslui pasiekti.

Projekto vykdytojo vadovas
(parašas)	(vardas, pavardė)

Vyriausiasis buhalteris (finansininkas)
(parašas)	(vardas, pavardė)

Ataskaitą užpildęs asmuo:

________________________

Vardas, pavardė, tel., el. pašto adresas

ATASKAITĄ PRIĖMĖ:

_

(Kultūros ministerijos valstybės tarnautojo (darbuotojo), atsakingo už priemonės vykdymą, pareigų pavadinimas)

____________________

(parašas)

____________________

(vardas, pavardė)

____________________

(data)

_________________

Forma patvirtinta

Lietuvos Respublikos kultūros ministro

2012 m. gegužės 31 d. įsakymu Nr. ĮV-401

(Muziejinių vertybių restauravimo ir prevencinio konservavimo projekto įvykdymo faktines išlaidas patvirtinančių dokumentų sąrašo forma)

________________________________

(Projekto vykdytojo pavadinimas, teisinė forma, įmonės kodas)

________________________________

(Projekto pavadinimas, sutarties data ir numeris)

________________________________

(Projekto įvykdymo data)

PROJEKTO ĮVYKDYMO FAKTINES IŠLAIDAS PATVIRTINANČIŲ DOKUMENTŲ SĄRAŠAS

Eilės Nr.	Išlaidos pagal patvirtintą sąmatą prie sutarties	Faktines išlaidas patvirtinantys dokumentai (sutartys, priėmimo - perdavimo aktai, sąskaitos, PVM sąskaitos-faktūros, priskaitymo žiniaraščiai ir kt.)	išlaidų pavadinimas ir paskirtis

data	numeris	pavadinimas	prekių ar paslaugų teikėjas	suma litais

pavadinimas	suma litais

1	2	3	4	5	6	7	8	9
Iš viso:

Patvirtiname, kad šioje ataskaitoje nurodytos išlaidų sumos apmokėtos iš Ministerijos pervestų lėšų projektui vykdyti ir atitinka išlaidas pateisinančius dokumentus.

Remiantis Viešųjų pirkimų įstatymo 4 str. 2 d., projekto vykdytojas yra / nėra perkančioji organizacija (tinkamą pabraukti).

Lėšos panaudotos vadovaujantis Viešųjų pirkimų įstatymo nustatyta tvarka (jeigu projekto vykdytojas yra perkančioji organizacija).

(Jeigu projekto vykdytojas yra perkančioji organizacija, nurodyti viešųjų pirkimų būdus, apimtis ir pan., taikytus valstybės biudžeto lėšomis perkant prekes, paslaugas ir kt.)
Projekto vykdytojo vadovas
(vardas ir pavardė, parašas)
Vyriausiasis buhalteris (finansininkas)
(vardas ir pavardė, parašas)
(Vardas ir pavardė, tel. Nr., el. pašto adresas)

ATASKAITĄ PRIĖMĖ:	PATIKRINO, AR LĖŠOS PANAUDOTOS PAGAL SUTARTYJE NUMATYTAS SĄLYGAS:
(Kultūros ministerijos valstybės tarnautojo ar darbuotojo, atsakingo už priemonės vykdymą, pareigų pavadinimas, vardas ir pavardė)	(Kultūros ministerijos valstybės tarnautojo ar darbuotojo, atsakingo už priemonės vykdymą, pareigų pavadinimas, vardas ir pavardė)

Parašas ir ataskaitos gavimo data	(Parašas, išvados ir perdavimo Buhalterinės apskaitos ir atskaitomybės skyriui data)

ATASKAITĄ PRIĖMĖ IR PATIKRINO:
(Kultūros ministerijos Buhalterinės apskaitos ir atskaitomybės skyriaus valstybės tarnautojo ar darbuotojo pareigų pavadinimas, vardas ir pavardė)

(Parašas, data ir išvados apie įtraukimą į apskaitą)

_________________